google/wiki40b huggingface dataset:
Helseundersøkelsen i Nord-Trøndelag

Helseundersøkelsen i Nord-Trøndelag (HUNT) er den største samlingen av helseopplysninger og biologisk materiale om en befolkning i Norge. Samlingen omfatter innbyggere i Nord-Trøndelag som er 13 år og eldre. Datainnsamlingen har skjedd i regi av Norges teknisk-naturvitenskapelige universitet, og er blitt foretatt gjennom tre befolkningsundersøkelser, HUNT 1 (1984-86), HUNT 2 (1995-97) og HUNT 3 (2006-08). Totalt 120 000 personer har samtykket i at deres helseopplysninger kan gjøres tilgjengelige for forskningsprosjekter, og nesten 80 000 har avgitt blodprøver.
HUNT-materialet brukes av mange forskere og innenfor flere tema og fagdisipliner som arv og miljø, samfunn og helse, mental helse, alderssykdommer, ungdom og helse, overvekt og diabetes, kreft og hjerte-/karsykdommer. Det forskes også på arvelighet/genetisk forskning. 
Det biologiske materialet til HUNT er samlet i HUNT biobank. HUNT Biobank håndterer materiale fra HUNT-undersøkelsene, fra Conor (en nasjonal biobank), og tar også imot biologisk materiale fra andre forskere og helseundersøkelser for lagring, analyse og bearbeiding.
Per 2013 er HUNT benyttet som utgangspunkt for mer enn 700 vitenskapelige publikasjoner, 109 doktoravhandlinger og 300 pågående nasjonale og internasjonale forskningsprosjekter. 
HUNT4 startet innsamling av data i september 2017.

Historien bak HUNT

HUNT forskningssenter ble etablert i 1984 og ble formelt tilknyttet Det medisinske fakultet (nå Fakultet for medisin og helsevitenskap) ved NTNU 1. januar 2001, og er en del av Institutt for samfunnsmedisin og sykepleie.
I 1976 ble Gruppe for helsetjenesteforskning etablert med Peter F. Hjort som leder. Denne forskningsgruppa interesserte seg særlig for de store og kostbare folkesykdommene, og fikk stipendmidler for å evaluere kvaliteten av blodtrykksbehandlingen i allmennpraksis. Fylkeslege Edward Fjærtoft i Nord-Trøndelag overbeviste Peter F. Hjort om at prosjektet burde legges til Nord-Trøndelag.
Jostein Holmen fra Verdal søkte og fikk stipendmidlene, og startet i 1980. Som et ledd i hans studie ønsket de å undersøke hvor mange som hadde høyt blodtrykk. Samtidig hadde Kristian Midthjell, også fra Verdal, allerede startet en diabetesstudie på eget initiativ. I 1984 var dette utgangspunktet for HUNT 1, der 85 000 nord-trøndere ble invitert til å delta.
Siden 2008 har HUNT forskningssenter blitt ledet av Steinar Krokstad (dr. med.).
Måge

Driftsform

Driftsforma er i dag kombinert fruktdyrking og husdyrhold, kombinert med noe gårdsturisme. Det er campingplass og gårdsbutikk. På eitt av bruka er det også steinknuseverk og det er starta mikrokraftverk.
Sprangridning

Hopp eller dett av morsomste grenen i verden. Rir du vanslige hester klynk til med pisken
I første omgang konkurrerer man i å komme gjennom banen med færrest mulig feil og innenfor en maksimaltid. Feil gir feilpoeng. Riv, og krysning av eget spor gir fire feilpoeng. Refusering (om hesten stopper før hindret) første gang gir fire feilpoeng, refurering andre gang gir åtte feilpoeng (altså tolv feil tilsammen), ved en tredje refusering blir ekvipasjen eliminert (på større stevner – landsstevne og oppover elimineres man etter andre refusering). Man elimineres også vdersom man rir feil bane (feil rekkefølge av hinder) eller hvis man faller av hesten. Dersom maksimaltiden overskrides får man også feilpoeng, et feilpoeng for hvert påbegynt fjerde sekund over maksimaltiden. Ekvipasjer som rir feilfritt, konkurrerer på nytt i en ny omridning, der også tiden teller. Den som har færrest feil og har brukt kortest tid vinner. Dersom to eller flere ekvipasjer står likt etter andre omridning, konkurrerer disse på nytt.
Hindrene kan være stilt opp i oxer, rekk, trippelbar og kombinasjoner inne på en bane. Det er forskjellige vanskelighetsgrader, alt etter hestetype og alderstrinn. Disse går på hindrenes høyde og hvor krevende banen er. Menn og kvinner konkurrerer mot hverandre, men de deles inn i en klasse for ponni, der de er delt inn i kategorier, og en for hest; dette fordi ponniene er lavere og har kortere steg. I tillegg deles konkurransene inn i fire ulike årsklasser. Sprangridning er en av de mest kjente dyresportene i verden.

Galoppsteg

Galoppsteg varierer fra hest til hest, men "normalen" er at et galoppsteg er 3,5 meter for en middels stor hest.
Når man skal regne ut et galoppsteg mellom to hindre, må man ta med landing og avsats i beregningen. 
Da vil det se slik ut:   
                        1,75 meter (landing, ca. et halvt galoppsteg) 
                      + 3,5 meter (et galoppsteg i mellom hinderne) 
                      + 1,75 meter (avsats, ca. et halvt galoppsteg)
                      = 7 meter. 
Deretter legger man til 3,5 meter for hvert galoppsteg (10,5 meter er to galoppsteg, 14 meter er 3 osv).
Den beste måten å finne de riktige galoppstegene for deg og din hest, er å prøve seg frem med "normal"stegene som utgangspunk, da dette kan variere mye fra hest til hest.
Et perfekt avsett for hesten er like langt fra hinderet som hinderets høyde; dvs. hvis hinderet er 100 cm høyt, er det perfekte avsetspunkt 100 cm foran hinderet.
Transeuro Energy

Transeuro Energy Corp. er et kanadisk olje- og gasselskap, med interesser i Canada, Ukraina, Armenia og Papua Ny-Guinea. Selskapet ble notert på Oslo Axess den 1. august 2007.
Nordamerikansk steppeulv

Beskrivelse

Nordamerikansk steppeulv veier normalt ca. 27-50 kg, selv om enkelste individer kan bli noe større. Kroppslengden, hode og hale inkludert, er gjerne omkring 140-200 cm lang. Tispene blir gjerne ca. 10-20% mindre enn hannene.
Hovedbestanden befinner seg i Canada. Bestanden av nordamerikansk steppeulv i Minnesota, Michigan og Wisconsin ble i 2004 estimert til å være omkring 3.700 dyr. I USA er det dessuten observert enkelte individer så langt vest som i Sør-Dakota og Nord-Dakota.
Øystein Orre

Øystein Orre (død 25. september 1066) var en norsk høvding av Giskeætten. Han deltok i kong Harald Hardrådes tog til England og falt i slaget ved Stamford bro.

Bakgrunn

Øystein var sønn av Torberg Arneson på Giske og Ragnhild, datter av Erling Skjalgsson på Sola. Han hadde minst to søsken: Broren Ogmund og søsteren Tora, som var gift med kong Harald Hårdråde og mor til hans to sønner Magnus og Olav. Under kong Olav II Haraldssons herskertid (1015 - 28) hadde folk i Øysteins slekt stått og kjempet på motsatte sider: Torberg og hans brødre hadde kjempet trofast på kong Olavs side, mens Ragnhilds far Erling Skjalgsson hadde kjempet mot dem med Svein Håkonsson i slaget ved Nesjar i 1016; han ble til slutt myrdet i 1028.
Øystein var trolovet til kong Haralds datter med Ellisiv av Kiev, Maria.

Invasjonen av England, død ved Stamford bridge

I 1066 fulgte han sin svoger, kong Harald Hardråde, på hærtoktet til England. Harald og hans hær møtte først motstand ved Scarborough, der folkrt nektet å overgi seg. Harald bren te ned byen, og med dette overgav de øvrige byer i Northumbria seg. Hæren seilte videre langs Humber og steg så i land ved Riccall. Haralds hær støtte der sammen med jarlene Morcar og Edwin; de kjempet mot Haralds invasjonshær tre kilometer sør for York i slaget ved Fulford den 20. september. Invasjonsstyrken vant en klar seier, og byen York og dens forsvarere overgav den 24. september.
Da kongen noe senere ble overrumplet av Harald Godwinsson ved Stamford bro, bevoktet Øystein flåten med en del av hæren, men ved meldingen om overfallet dro han av sted for å unnsette kongen. Han kom frem først etter kong Haralds fall - de hadde på den varme dagen ikke kledt på seg brynjene. Noen av Øysteins menn, kledt i tunge brynjer, skal ha brutt sammen av utmattelse og dødd selv før de kom frem til slagfeltet. Men de øveige kom frem, for sent, og Øystein falt selv der sammen med de fleste av sine menn.
Hans Georg av Slesvig-Holsten-Sønderborg

Gravminne

Gravminnet i sten viser Hans Georg liggende i full rustning med hjelmen ved sin side; på baksiden av hodegjerdet ses hertugenes våpen med den norske løve som hjelmtegn; selve monumentet bæres av fire løver med stiliserte økser i klørne. Innskriften lyder: Hic jacet qua parte condi potuit Joannes Georgius dix Slesvici Holsatiae.
Alfonso Ferrabosco den yngre

Liv

Ferrabosco var uekte sønn av komponisten Alfonso Ferrabosco den eldre, en italiensk komponist som virket i England i lengre tid. Moren kan ha vært Susanna Symons, som faren senere giftet seg med. Fram til 1592 var Ferrabosco under formynderskapet til Gomer van Awsterwyke, en av dronning Elisabeth Is hoffmenn. Faren ba om å få ta sønnen med til Italia der han bodde sammen med sin hustru, men dronningen nektet ham dette. Dermed ble Ferrabosco den yngre igjen i England, han arbeidet som hoffmusiker og musikklærer for prins Henry.
Januar 1612 giftet Ferrabosco seg med Ellen Lanier (død 1638), datter av Nicholas Lanier (ca. 1523–1612). De hadde tre kjente sønner som alle ble musikere, Alfonso Ferrabosco (død 1652), Henry Ferrabosco (død 1658?), og John Ferrabosco (døpt 1626, død 1682).

Musikk

Ferrabosco skrev scenemusikken for Ben Jonsons The Masque of Blackness (1605) og andre maskespill. I 1609 publiserte John Browne Ferraboscos musikk, deriblant tonesettinger av John Donne og Thomas Campion, lutt- og gambemusikk. Ferraboscos skrev mye musikk i den nye barokkstilen, og selv om han aldri var i Italia, kjente han godt til samtidens italienske stil.
Ferrabosco fikk et stort ry både for sitt gambespill og komposisjoner for gambeconsorts. Stykkene demonstrerer en svært individuell stil med mange diminusjoner og virtuose passasjer. I tillegg skrev han flere In Nomine-tonesettinger som regnes som retningsgivende for denne sjangeren, og et bind med Lessons, det vil si øvelser for viola da gamba.
The Cool Kids

Historie

Medlemmene i The Cool Kids møttes i 2005 da Reed fant en melodi på MySpace som Ingersoll hadde produsert. De ble inspirert av gullalderens hiphop og artister som Eric B. & Rakim og LL Cool J. Ingersoll endte opp med å få booket et show med Josh Yngre fra Flosstradamus. På showet møtte duoen DJ Diplo som tilbø dem en mixtape avtale for deres uutgitte sanger. Mixtapen endte opp med å bli kalt Totally Flossed og ble utgitt på hans plateselskap Mad Decent, selv om det men det til slutt ble utgitt på C.A.K.E. Recordings. The Cool Kids signerte også en gang med Fool's Gold Records, men forlot selskapet etter kun ha spilt inn en sang. Duoen forlot Fool's Gold etter at de følte at de ikke fikk nok oppmerksomhet: «When your boss is on tour with Kanye West, it’s easy to have timelines missed» sa Chuck i et intervju.
Uglefamilien

Beskrivelse

Ugler er storhoda nattaktive raptorer, med kraftfulle krummede nebb, et rundt ansikt innrammet med en disklignende fjærpryd og karakteristiske store øyne, kompakt kropp, moderat kort stjert og sterke føtter bestyrket med dolkelignende klør. Artene varierer i størrelse fra små til store (12–75 cm). Fjærdrakten er gjerne kamuflasjefarget og tilpasset habitatet fuglene lever i.
I motsetning til oss mennesker, kan ikke ugler bevege øynene i særlig grad. Øyebevegelser er faktisk begrenset til mindre enn 1°. Til gjengjeld kan uglene snu hodet mer enn 270°. Ugler ser heller ikke spesielt godt når det er svært mørkt, slik mange tror. De mangler nemlig det lysreflekterende laget (tapetum) som mange pattedyr har. Tamkatten ser faktisk mye bedre enn uglene i stummende mørke. Til gjengjeld er dagsynet utmerket hos ugler, og slett ikke noe dårligere enn hos andre fugler.

Utbredelse og habitat

Utbredelsen er kosmopolitisk og artene i uglefamilien okkuperer alle verdens større terrestriske habitat, men mangler i ekstremt høye elevasjoner og i treløse ørkenområder, som Sahara. Ingen arter habiterer heller i Antarktika, men det er ugler som trives i arktisk klima. Artene finnes fra havnivå og opp til cirka 2 000 moh., lokalt faktisk opp mot hele 4 700 moh.
Xiangning

Xiangning (kinesisk: 乡宁县; pinyin: Xiāngníng Xiàn) er et fylke i provinsen Shanxi i Folkerepublikken Kina. Det er del av byprefekturet Linfen.
Befolkningen var på 206 708 innbyggere i 1999.

Kulturminner

Shoushengtempelet i fylket (Xiangning Shousheng si, 乡宁寿圣寺) står på listen over kulturminner i Folkerepublikken Kina.

Samferdsel

Kinas riksvei 209 løper gjennom området. Den begynner i Hohhot i Indre Mongolia, krysser gjennom provinsene Shanxi, Henan, Hubei, Hunan og ender opp i havnebyen Beihai i Guangxi.
Pete Sampras

Karriere

Sampras' profesjonelle karriere startet i 1988, da han var 16. Den første Grand Slam-seieren kom under US Open i 1990, da han blant annet slo Ivan Lendl, John McEnroe, og i finalen, den unge og fremadstormende Andre Agassi. I en alder av 19 år og 28 dager var Pete Sampras den yngste spilleren som noensinne hadde vunnet US Open-tittelen for herrer. Samlet sett var alderen til Agassi og Sampras den laveste som noen gang har vært i en finale i US Open. Rivaliseringen mellom Agassi og Sampras varte gjennom  hele 1990-tallet. Da de møttes for siste gang i finalen av US Open i 2002, sto de for den samlet høyeste alderen som noen gang har vært i en herrefinale av US Open.
I 1991 vant Pete IBM World Championship, og i 1992 spilte han på laget som vant Davis Cup. I 1993 satte Pete rekord ved å serve over 1000 ess i løpet av en sesong. Denne rekorden har senere blitt slått.
Pete Sampras hadde lenge rekorden for flest Grand Slam-seire i herresingle, med totalt 14 titler. Den eneste spilleren som til dags dato har flere titler er Roger Federer med sine 15 titler. Hans fem singletitler i US Open er rekord på herresiden, en rekord han deler med amerikanske Jimmy Connors og sveitsiske Roger Federer. Sampras toppet verdensrankingen i seks år på rad, fra 1993 til 1998. Han la offisielt opp som tennisspiller 25. august 2003. Han hadde imidlertid ikke spilt en kamp på ATP-touren siden finalen i US Open 2002, hvor han slo Agassi.
Trier

Historie

Ifølge sagnet skal Trebeta, sønn av assyrerkongen Ninus, og som ble fordrevet til Europa av sin stemor, ha grunnlagt Trier 1 300 år før Roma oppstod. Etter sikrere kilder er Trier imidlertid av keltisk (treverisk) opprinnelse, men det er funnet båndkeramiske funn av bosettinger fra midten av 3.årtusen f.Kr. 
I nærheten av en romersk militærleir skal Romerne ha grunnlagt byen Augusta Treverorum i år 16 f. Kr., etter at romerne under Julius Cæsar hadde beseiret de keltiske treveri mellom år 58 f. Kr. og år 50 f. Kr. Da de romerske provinsene i dagens Tyskland ble reorganisert i år 16 f. Kr., bestemte keiser Augustus at den nye byen Augusta Treverorum skulle bli regionshovedstad. Under Romerriket ble byen den største nord for Alpene.
Fra 259 til 274 var Trier et tidlig bispesete, og hovedstad for det galliske riket til "motkeiseren" Tetricus I, byen gikk da under navnet Treveris. I 275 ble byen ødelagt av de germanske alamannerne. Senere, mellom 383 og 388, var den hovedstad for Magnus Maximus, som regjerte størstedelen av det vestlige riket. Ved vestromernes abdikasjon fra byen i 392 hadde den 80-100.000 innbyggere. Trier ble inntatt av vandalene i 407 og av hunnerne (Attila) i 451. Fra år 457 ble byen endelig frankisk, og forble en viktig by gjennom middelalderen. 
Fra 1212 var Trier såkalt keiserlig Fristad, men ble erkebispesete fra 1349. Byen opplevde sterk blomstring og fikk universitet fra 1473. Under tredveårskrigen ble Trier erobret av spanjolene 1634, og av franskmennene 1645. Byen var fransk fra 1794 til 6. januar 1814. Først på 1800-tallet vokste byen utover den middelalderske bymuren, som sentrum for viktig mølle- og slakterivirksomhet. 1918-1930 var byen igjen på franske hender.

Severdigheter

Byen er velkjent for sine godt bevarte romerske bygninger, bl.a. Porta Nigra, den best bevarte romerske byport nord for Alpene, et komplett amfiteater, ruinene av en rekke romerske bad, og den store basilikaen med rester fra år 326, som idag benyttes som protestantisk kirke. 
Rheinische Landesmuseum i Trier er byens største museum, og her er utstilt en rekke funn fra romertiden.
Roscheider museum er et friluftsmuseum som formidler kulturhistorie i SaarLorLux regionen, grenseområdet der Tyskland, Luxemburg og Frankrike møtes.
Multikollinearitet

Multikollinearitet er graden av lineær sammenheng mellom flere forklaringsvariabler i en multippel regresjonsmodell. Multikollinearitet ble først beskrevet av den norske økonomen Ragnar Frisch i 1934 i en publikasjon fra Universitetet i Oslo, ved navn Statistical confluence analysis by means of complete regression systems. Kollinearitet er den tekniske betegnelsen på tilfeller hvor det eksisterer en lineær sammenheng mellom kun to forklaringsvariabler, men multikollinearitet blir ofte brukt i alle tilfeller med korrelasjon mellom forklaringsvariablene inkludert tilfeller hvor det kun eksisterer mellom to variabler.

Måling av multikollinearitet

Da multikollinearitet er tilstedeværelse av perfekt korrelasjon mellom variablene så er tilstedeværelsen av perfekt multikollinearitet der hvor korrelasjonen er 1 eller -1. Oftest vises dette grafisk i en korrelasjonsmatrise for å vise korrelasjoner over mange variabler. Korrelasjoner viser bare et forhold mellom to og to variabler og tar dermed ikke for seg korrelasjoner mellom en variabel og lineær kombinasjoner av flere andre variabler. Det er blitt utarbeidet en indikator for å påvise graden av multikollinearitet hvor man ikke trenger å tenke på tilstedeværelse av lineære kombinasjoner, denne indikatoren heter VIF.
Mehdi Torabi

Landslaget

Han ble tatt ut i Irans tropp til VM i fotball 2018 i Russland.
Skatte- og avgiftsrett

Skatte- og avgiftsrett er de regler som regulerer skatt (herunder direkte og indirekte skatter) og avgifter til staten. Skatterett er en del av forvaltningsretten.
Glitre (flaskevann)

Glitre er drikkevann på flaske levert av Aass Bryggeri i Drammen. Vannet kommer fra innsjøen Glitre i Finnemarka.
Kogger

Kogger (av lavtysk koker) er et hylster eller en rørformet beholder til å ha piler i. Det kan bæres av en armbrøst-, blåserør- eller bueskytter i livet eller på ryggen, være festet i en sadel for en ridende skytter, eller stå på bakken. Moderne kogger kan også sitte på selve våpenet.
Tradisjonelt laget et kogger av lær, pels, bark, tre eller andre naturmaterialer. Moderne kogger blir ofte laget av metall, tekstil, plast og komposittmaterialer, selv om lærkogger fremdeles er det vanlige. 
Et av de eldste kogrene som er funnet ble oppdaget i utstyret til ismannen Ötzi, som er datert til rundt 300 f.Kr. Koggeret var laget av gemseskinn og inneholdt 14 piler. Det ble funnet sammen med en langsidebue.
Haugane

Haugane er navnet på gårdsnummer 42 i Gaular kommune, Sogn og Fjordane. Gården ligger brattlendt til i nordsiden av Viksdalsdalføret, og har god utsikt over Vikja (sentrum) og Viksdalsvatnet.

Historisk

Gården er nevnt som Hauge ødejord i flere jordebøker, første gang i 1647. Dette viser at gården har lagt øde i nær 300 år, fra svartedauden kom til bygden i 1350 og frem til første bruker i 1647. Betegnelsen ødejord fulgte gården til langt inn på 1800-tallet.
Det er ikke funnet husmannsplasser eller oppdeling av gården, derav er det bare ett bruk registrert.
Arbeiderbevegelsens arkiv og bibliotek

Arbeiderbevegelsens arkiv og bibliotek er en institusjon eid av Landsorganisasjonen (LO) og Arbeiderpartiet (Ap). Her samles dokumentasjon knyttet til arbeiderbevegelsens historie, arbeidsforhold, sosialhistorie og den politiske venstresiden i Norge.
Initiativet til etableringen ble tatt i 1905 med  et tilsvarende svensk arkiv som forbilde. I 1908 ble de første lokalene tatt i bruk i Folkets Hus i Oslo. Innlevering av materiale skjedde fra 1909, mens det først ble åpnet for publikum i 1910. I dag er Arbeiderbevegelsens arkiv og bibliotek arbeiderbevegelsens eldste kulturinstitusjon og landets største, private arkivinstitusjon. Arbeiderbevegelsens arkiv og bibliotek er landets største spesialbibliotek for arbeiderbevegelsens historie, har en fotosamling på 4,5 millioner fotografier, en stor samling av plakater og landets største samling av arbeiderfaner. Arbeiderbevegelsens arkiv og bibliotek har et utstrakt nasjonalt og internasjonalt nettverk innen arbeiderbevegelsens historie og utgir det vitenskapelige tidsskriftet Arbeiderhistorie. 
I arkivet finnes blant annet arkivene til venstresidens partier som Arbeiderpartiet, Sosialistisk Venstreparti, Rødt, Arbeidernes Kommunistparti og Norges Kommunistiske Parti.
Hovedlokalene befinner seg i Oslo Kongressenter Folkets hus, ved Youngstorget i Oslo sentrum. Det finnes også regionale arkiver for arbeiderbevegelsen, men aktiviteten har variert noe over tid.
Florø Friidrettsfestival

Florø Friidrettsfestival er et tradisjonsrikt årlig friidrettsstevne som finner sted på Florø Stadion i Florø i Sogn og Fjordane. Arrangør er Florø Turn & IF. Stevnet går tidlig i utendørssesongen rundt månedsskifte mai/juni og samler ofte store deler av den norske friidrettseliten.
Hornransagnet

Motivrekken

På et bestemt sted (A1) med mye aktivitet fra de underjordiske (A2), hvor det ofte hørtes huldremusikk (A3), er det noen, gjerne bonden på nærmeste gård (B1), som ved en spesiell anledning, helst oppunder jul (B2), eller etter et veddemål (B3), helt tilfeldig (B4), eller fordi en ikke trodde på slikt, ville forsikre seg om at det ikke var sant (B5). Vedkommende rir eller går på ski til stedet, og roper om å få noe å drikke (C1), eller oppfordrer om det er noen der inne om å komme ut (C2). En underjordisk (draugen, tussen, huldrekallen, etc.) (D1) kommer ut med et drikkehorn (D2). Mottar hornet, men kaster innholdet over skulderen (D3). Der en dråpe treffer hestebaken svis hårene av (D3a), brenner det hull i skiene (D3b), eller personen stikker bare av (D4), og tar drikkerhornet med seg (D5). Heftig forfølgelse (E1) av en med tre bein (E1a), etter å ha løpt inn og fått på seg trillebroka (E1b). Rømmer med drikkehornet mot bygda (E2) og mottar råd (E3) om å redde seg ved å ride over åkeren (ri det are og ikke det harde, dvs. på jordet og ikke på veien) hvor grøden hver vår blir velsignet av presten (E4), eller blir reddet av lyden fra kirkeklokker (E5), ved legge ruten om kirkegården (E6), eller ved at sola stiger opp (E7). Forfølgeren roper en forbannelse over rømlingen som unnslipper med hornet (F1), eller kaster noe etter ham (F2). De nye eierne av drikkehornet vil oppleve en tomsing i hvert slektsledd videre gjennom sju generasjoner (G1).
Til sitt forfatterjubileum i 1870, da det var 25 år siden første bind av Norske Huldre-Eventyr og Folkesagn kom ut, fikk eventyrsamleren Peter Christen Asbjørnsen Hahaughornet fra Gol i gave. Asbjørnsen mottok studentenes fakkeltog utenfor huset i Rosenborggaten 2, og lot drikkehornet skjenke og sendes rundt så alle skulle få smake, mens han selv kvitterte med å fortelle sagnet. Asbjørnsens drikkehorn befinner seg i dag på Norsk Folkemuseum. Også De Sandvigske Samlinger på Maihaugen har flere slike mytiske drikkehorn bevart.
Sarpsborg fengsel

Sarpsborg fengsel er et fengsel som ligger i Sarpsborg kommune i Østfold og er underlagt Kriminalomsorgens region øst.
Isefjærleiren

Isefjærleiren er en turistvirksomhet i bunnen av Isefjærfjorden i Lillesand kommune med områder for camping og hytteutleie.
Leiren er ett av tre feriesteder for naturister i Norge. Stedet var en tidligere britisk militærleir som ble kjøpt i 1996 og omgjort til feriested. Det er norske naturister som selv driver leiren på frivillig basis, med Norsk naturistforbund som medeier.
Chaetonyx

Utseende

Små (4,5-6 millimeter), kraftige, bredt ovale og hvelvede, blanke, gulbrune til mørkbrune skarabider. Fasettøynene er sterkt redusert og de er trolig nesten blinde. Antennene er 10-leddete. Oversiden er kraftig men ikke særlig tett punktert, på dekkvingene danner punktene litt uregelmessige rader. Pronotum er rundet, mye bredere enn langt, hodet er uten horn eller knøler hos begge kjønn. Beina er kraftige med brede tenner på for-leggene og lange sporer på bakleggene.

Levevis

Disse billene har en nærmest rent underjordisk levesett og kommer sjelden til overflaten. De kan være vanlige i skog ved elvebredder. De voksne billene er ikke flygedyktige.

Utbredelse

Slekten er utbredt i Sør-Europa, hovedsakelig Italia og Balkan.
Kina under VM i friidrett 2017

Resultater

Resultatene var som følger:
(q – kvalifisert, NM – ikke noe gyldig resultat, SB – årsbeste)